REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/59-19

19. mart 2019. godine

B e o g r a d

Z A P I S N I K

99. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 19. MARTA 2019. GODINE

Sednica je počela u 12,30 časova.

Sednicom je predsedavao Đorđe Komlenski, predsednik Odbora

Sednici su prisustvovali članovi Odbora: Bojan Torbica, Vesna Marković, Krsto Janjušević, Aleksandra Majkić, Jelena Žarić Kovačević, Neđo Jovanović, Balint Pastor, Bajro Gegić, Aleksandar Marković, Vojsilav Vujić i Milena Ćorilić, zamenici članova.

Sednici nisu prisustvovali članovi Odbora: Vesna Nikolić Vukajlović, Gordana Čomić, Dejan Šulkić, Saša Radulović i Vjerica Radeta.

Sednici je prisustvovala narodni poslanik Nada Lazić, predstavnik predlagača.

Na predlog predsednika, Odbor je većinom glasova (12 glasova za, 1 nije glasao) utvrdio sledeći

D n e v n i r e d:

- Usvajanje zapisnika 98. sednice Odbora -

1. Razmatranje Predloga zakona o finansiranju Autonomne pokrajine Vojvodine, koji su podneli narodni poslanici Nenad Čanak, Olena Papuga i Nada Lazić;

2. Razmatranje Predloga rezolucije Narodne skupštine Republike Srbije o Vojvodini, koji su podneli narodni poslanici Nenad Čanak, Olena Papuga i Nada Lazić.

Pre prelaska na odlučivanje o tačkama dnevnog reda, Odbor je jednoglasno usvojio zapisnik sa 98. sednice Odbora (sa 12 glasova za)

**Prva tačka dnevnog reda**: Razmatranje Predloga zakona o finansiranju Autonomne pokrajine Vojvodine, koji su podneli narodni poslanici Nenad Čanak, Olena Papuga i Nada Lazić

 Narodni poslanik Nada Lazić, predstavnik predlagača, predstavila je predloženi zakon i obrazložila razloge za njegovo donošenje.

 Odbor je razmotrio o finansiranju Autonomne pokrajine Vojvodine, koji su podneli narodni poslanici Nenad Čanak, Olena Papuga i Nada Lazić, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (sa 12 glasova za).

 Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda**: Razmatranje Predloga rezolucije Narodne skupštine Republike Srbije o Vojvodini, koji su podneli narodni poslanici Nenad Čanak, Olena Papuga i Nada Lazić

 Narodni poslanik Nada Lazić, predstavnik predlagača, predstavila je predloženu rezoluciju i obrazložila razloge za njeno donošenje.

 U diskusiji su učestvovali: Đorđe Komlenski, predsednik Odbora i Neđo Jovanović, član Odbora.

 Odbor je razmotrio Predlog rezolucije Narodne skupštine Republike Srbije o Vojvodini, koji su podneli narodni poslanici Nenad Čanak, Olena Papuga i Nada Lazić, u načelu i smatra da Predlog rezolucije nije u skladu sa Ustavom i pravnim sistemom Republike Srbije.

 Odbor je odluku doneo jednoglasno (sa 12 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 12,50 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Đorđe Komlenski